Diari Oficial de la Generalitat Valenciana


Sumari del DOGV 7727, del 24-02-2016 (2016/1262)

RESOLUCIÓ de 24 de novembre de 2015, del director de l'Agència Valenciana de Foment i Garantia Agrària, per la qual es convoquen, per a l'exercici 2016, les ajudes per a millorar les condicions de producció i comercialització de mel a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7727

Data del DOGV
:   24-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1262


Data del document
:   24-11-2015

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 24 de novembre de 2015, del director de l'Agència Valenciana de Foment i Garantia Agrària, per la qual es convoquen, per a l'exercici 2016, les ajudes per a millorar les condicions de producció i comercialització de mel a la Comunitat Valenciana. [2016/1262]  
L'Ordre 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'estableixen ajudes per a millorar les condicions de producció i comercialització de mel a la Comunitat Valenciana, regula les bases per a la concessió de les ajudes esmentades.  
L'esmentada ordre ha sigut modificada per l'Ordre 12/2015, de 13 de març, de la Conselleria de Presidència i Agricultura, Pesca, Alimentació i Aigua.  
El programa nacional de mesures d'ajuda a l'apicultura serà per al període 2014/2016. El finançament de les ajudes que es contemplen en l'Ordre de 29 d'abril de 2014, de la Conselleria de Presidència i Agricultura, Pesca, Alimentació i Aigua, prové en un 50 % de fons del FEAGA, en un 25 % de fons del MARM i en un 25 % de fons de la mateixa Conselleria de Presidència i Agricultura, Pesca, Alimentació i Aigua, per un import global màxim que serà per a l'exercici 2016 d'1.500.000 euros, subjecte i condicionat a l'assignació definitiva de la conferència sectorial respectiva, i a l'adjudicació de fons en els pressupostos de la Generalitat per a l'anualitat 2015; per la qual cosa, la concessió de les subvencions queda condicionada a l'existència de crèdit adequat i suficient en el moment de la resolució de concessió. La línia pressupostària per a les actuacions contingudes en els punts A, B, C.3, D.1 i D.2 de l'article 3 d'aquesta ordre, serà amb càrrec a la línia SE83000 (cap. IV) de l'Agència Valenciana de Foment i Garantia Agrària (d'ara en avant, AVFGA), per un import de 650,000 euros; per a les actuacions previstes en els punts C1, C2 i D.3 de l'article 3 d'aquesta ordre, la línia pressupostària serà la SE83100 (cap. VII) de l'AVFGA, per un import de 850.000 euros.  
I en virtut de les facultats que em confereixen els articles 47.3 i 47.11 del Text Refós de la Llei d'Hisenda Pública de la Generalitat Valenciana; l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOCV 5344, 12.09.2006), i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i se n'establix l'organització i funcionament (DOCV 5344, 12.09.2006), ambdós en la seua redacció vigent, resolc:  
  
  
Article primer  
Convocar, per a l'anualitat 2016, les ajudes per a millorar les condicions de producció i comercialització de mel a la Comunitat Valenciana.  
  
  
Article segon  
El termini de presentació de sol·licituds serà d'un mes a partir de l'endemà de la data de publicació d'aquesta ordre.  
  
Article tercer  
Per a l'exercici 2016, les sol·licituds d'ajuda destinades a la contractació de tècnics podran incloure les despeses realitzades des de l'1 de setembre de 2015 fins al 30 d'agost de l'any 2016.  
Així mateix, en l'annex adjunt, s'estableixen els conceptes subvencionables acollits a l'article 3.C, 1 i 2, de l'Ordre 9/2014, de 29 d'abril, reguladora d'aquestes ajudes.  
  
Article quart  
La present resolució posa fi a la via administrativa i, en contra, pot interposar-se potestativament un recurs de reposició davant del director de l'Agència Valenciana de Foment i Garantia Agrària en el termini un mes, comptat des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o impugnar-se directament davant dels jutjats contenciosos administratius, en el termini de dos mesos, a comptar des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s'utilitze qualsevol altra via que s'hi considere oportuna.  
  
  
València, 24 de novembre de 2015.- El director: Francisco Rodríguez Mulero.  
  
  
ANNEX  
Conceptes subvencionables, grups C1 i C2  
  
Alimentador de quadres desoperculadora Extractors  
Bomba trasbals mel Furgonetes  
Caldera Grua en camió  
Cambra calfadora Grup electrogen  
Camions Identificació de ruscos  
Carretó manual Laminadora /estampadora cera  
Trampa de pol·len Netejador de pol·len  
Centrifugadora d'opercles Localitzador de ruscos  
Cerificador Nuclis  
Rusc horitzontal Palets/enfaixats  
Rusc vertical Pinces i altres accessoris grua camió  
Quadros/alces i mitges alces Premsa d'opercles  
Cubeta fonedora de cera i separadora de mel Remolcs  
Cubeta desoperculadora Eixugador de pol·len  
Depòsits i bidons Bufador  
Desbrossadora Tendals  
Desoperculador Portapalets  
Elevador de quadres desoperculadora